Bab al-Asbat Minaret

Bab Al-Asbat Minaret (Arabic: منارة الأسباط, romanized: Minarat al-Asbat), Minaret of the Tribes, be a minaret insyd Jerusalem. De oda name be de Minaret of Salahiyah wich dey refer to de Salahiyah School close to am. Ebe one of de four minarets of Al-Aqsa, wey dey situate along de north wall.

 History 

Na dem build Bab al-Asbat insyd de Mamluk period during de reign of Sultan al-Malik Ashraf Shaaban, de son of Sultan Hasan, insyd 769 AH/1367 AD for de hands of Prince Sayf Al-Din Qutlu Bagha, de governor of Jerusalem den de inspector of de two Harams (Haramayn) insyd 769 AH/1367 AD.

 Architecture 

After an earthquake cause de damage of de construction insyd 1586 AD, de Ottomans rebuild de Al-Asbat minaret insyd a cylindrical shape of 28.5 m long, wich be de Ottoman style. Na Sultan Mahmud, de son of Sultan Muhammad carry out dis work insyd 1007 H / 1599 AD. Na de Sultan allocate 300 Sultani dinars for dat purpose under de supervision of Abd al-Baqi Bek, de inspector of de two Harams den Ahmad Bek, de governor of Jerusalem den Gaza, den plus de involvement of de engineer Mahmud, de son of de Mu'allim Abd al-Muhsin ibn Nummar, Khalaf al- Mi'mar, den de Mu'allim Ali ibn Khalil. Edey compose of a cylindrical stone shaft (of Ottoman construction), wey dey rise from a rectangular wey dey base on top of a triangular transition zone.Bab al-Asbat Minaret Archived 2011-06-29 at the Wayback Machine Archnet Digital Library. De shaft dey narrow above de muezzin ein balcony, wey ebe dotted pluse circular windows,Al-Aqsa Guide Friends of al-Aqsa. wey dey end plus a bulbous dome.

Insyd 1346 AH / 1927 AD, an earthquake crush de minaret. Moreover, na The Supreme Islamic Council rebuild am insyd de same year by dem increase de length of de minaret as dem wrep insyd de inscription above ein door.

Na dem reconstruct de dome after de 1927 Jericho earthquake. Na de reconstruction wey dey follow occur after de Arab-Israeli war insyd 1387 AH / 1967 AD wen de Zionist target de minaret by bombing, wey cause severe damage den dey require a comprehensive restoration of De al-Asbat Minaret. Na dem build am wen na chaw of de minaret be damaged secof de hit wey na dem cover de cone plus lead.

 References 

 External links 

Bibliography
 (pp. 415−418)
(LXXI)
 (pp. 403-411)
 (pp. 133−136)
Category:Mamluk architecture insyd de State of Palestine
Category:Temple Mount
Category:2025 Wiki Dey Love Ramadan Contributions